“ทรู อินเทอร์เน็ต” เตือนลูกค้าอย่าหลงเชื่อมิจฉาชีพ หลอกชำระเงินผ่านเว็บไซต์ปลอม
"ทรู อินเทอร์เน็ต" เตือนลูกค้าอย่าหลงเชื่อมิจฉาชีพ หลอกชำระเงินผ่านเว็บไซต์ปลอม
27 พ.ค. 2564

บริษัท ทรู อินเทอร์เน็ต คอร์ปอเรชั่น จำกัด ผู้ให้บริการอินเทอร์เน็ต ทรูออนไลน์ ในเครือ บริษัท ทรู คอร์ปอเรชั่น จำกัด (มหาชน) หรือ TRUE แจ้งเตือนลูกค้า โดยระบุว่า โปรดระมัดระวังอีเมลปลอมที่แอบอ้างชื่อบริษัท แจ้งให้ชำระใบแจ้งหนี้ที่ยังไม่ได้ชำระเงิน และมีลิงก์ไปเว็บไซต์ปลอม หลอกให้กรอกข้อมูลและชำระเงิน
ทั้งนี้ บริษัทได้ดำเนินการปิดกั้นการเข้าถึงเว็บไซต์ปลอมที่ให้ทำรายการชำระเงินดังกล่าวแล้ว หากลูกค้าได้รับอีเมลดังกล่าว กรุณาอย่าหลงเชื่อกรอกข้อมูลส่วนตัวหรือทำรายการชำระเงิน แนะนำหลีกเลี่ยงการเปิดอ่านและลบอีเมลทิ้งทันที
โดยลูกค้าสามารถตรวจสอบยอดและชำระค่าบริการทรูได้ง่ายๆ ที่ True iService หรือ ทรูช้อปทุกสาขา
